13.8.2009 Euroopan unionin virallinen lehti L 209/3 KOMISSION ASETUS (EY) N:o 740/2009, annettu 12 päivänä elokuuta 2009, asetuksen (EY) N:o 1282/2006 muuttamisesta maidon ja maitotuotteiden vientitukien osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (f) ja erityi- sesti sen 170 ja 171 artiklan yhdessä sen 4 artiklan kanssa, sekä katsoo seuraavaa: (1) — Neuvoston asetuksen (EY) N:o 1255/1999 soveltamista koskevista yksityiskohtaisista erityissäännöistä maidon ja maitotuotteiden vientitodistusten ja vientitukien osalta 17 päivänä elokuuta 2006 annetun komission asetuksen (EY) N:o 1282/2006 (?) 5 artiklassa vahvistetaan vapaasti rajalla -vähimmäishinta juustoille vientituen saamiseksi. (2) — Jotta tukijärjestelmä voi olla kaikilta osin taloudellisesti tehokas, kyseinen hinta vahvistetaan tasolle, jolla varmis- tetaan, että juusto, jolle haetaan vientitukea, on laatujuus- toa eikä laadultaan heikentynyttä juustoa, juustojätettä tai kantapaloja. Syksystä 2008 lähtien jatkuneet epäsuotuisat markkinaolosuhteet ovat johtaneet juuston hintojen jat- kuvaan jyrkkään alenemiseen kansainvälisillä markki- noilla siinä määrin, ettei voimassa oleva vapaasti rajalla -vähimmäishinta enää edusta sen tavoitteena ollutta kyn- nysarvoa. Juustomarkkinat ja hinnat pysyvät todennäköi- sesti heikkoina ja epävakaisina vielä pitkään, mikä tekee asianmukaisen vähimmäishinnan vahvistamisen äärim- mäisen vaikeaksi. Vähimmäishintaa koskevan vaatimuk- sen poistaminen vähentää huomattavasti kaupan toimi- joille ja toimivaltaisille viranomaisille aiheutuvaa hallin- nollista taakkaa. Juustomarkkinoiden kehittymistä ja vien- tituella tapahtuvaa juuston vientiä olisi seurattava asian- mukaisesti, jotta voidaan paljastaa vähimmäishintaa kos- kevan vaatimuksen poistamiseen liittyvät väärinkäytökset. (3) — Sen vuoksi asetusta (EY) N:o 1282/2006 olisi muutet- tava. (4) — Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 1282/2006 5 artikla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan tämän asetuksen voimaantulopäivästä alkaen jätettyihin vientitodistushakemuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 12 päivänä elokuuta 2009. Komission puolesta Mariann FISCHER BOEL Komission jäsen (1) EUVL L 299, 16.11.2007, s. 1. (?) EUVL L 234, 29.8.2006, s. 4.